Luettelo televisiosarjan Family Guy hahmoista
Muita hahmoja

| Hahmo | Ääninäyttelijä | Huomautukset | Ensiesiintyminen |
| --- | --- | --- | --- |
| Glenn Quagmire | Seth MacFarlane | Peterin ystävä ja naapuri. Naistenmies ja seksimaanikko, mahdollisesti myös tirkistelijä ja raiskaaja. Tunnettu "Giggity"-hokemastaan ja jalkafetissistään. Haaveilee salaisesti Loisista. | "Death has a Shadow" |
| Cleveland Brown | Mike Henry | Peterin ystävä ja naapuri. Entinen meklari, nykyisin leppoisa ukkomies, joka kuuluu myös The Drunken Clam -baarin asiakaskuntaan. Hänen ensimmäinen vaimonsa oli nimeltään Loretta, toinen ja nykyinen vaimo on Donna. | "Mind Over Murder", Taustalla jaksossa "Death has a Shadow" |
| Joe Swanson | Patrick Warburton | Peterin ystävä ja naapuri. Takaa-ajossa halvaantunut poliisi, joka jatkaa töitänsä pyörätuolista käsin, vaikka on kerran lopettanut työnsä poliisina. Joe hukuttaa usein murheensa viinaan, vaikka periaatteesta vastustaakin juomista ja saarnaa Brianille. Joutuu aika-ajoin työtovereidensa kepposten kohteeksi. Menee eräässä jaksossa leikkaukseen, jossa saa taas kävelykykynsä takaisin. Kaikki ovat sitä myöhemmin vastaan, joten Joe ampuu jalkansa toimintakyvyttömiksi. | "A Hero Sits Next Door" |
| Bonnie Swanson | Jennifer Tilly | On Joen 46-vuotias vaimo, ja Kevinin sekä Susien äiti. Oli raskaana usean vuoden, kunnes synnytti tyttövauvan, Susien. Kokee menettäneensä paljon elämästään hoitaessaan Joeta, ja hetkeksi jopa karkaa Brianin kanssa pois. Silloin tällöin vihaa avioliittoaan ja suunnittelee joissain jaksoissa Joen tappamista. Bonnie sanoo epäsuoraan Brianille, että tämän oikea nimi olisi Bonald, jota Brian jää ihmettelemään. | "A Hero Sits Next Door" |
| Susie Swanson | Patrick Stewart | On Joen ja Bonnien tytär. Puhuu miehen äänellä telepaattisesti arkisista asioista, jota kukaan ei tosin kuule. | "Ocean's Three and a Half" |
| John Herbert | Mike Henry | On Griffinien kotikulmilla asuva sotaveteraani, joka palveli toisessa maailmansodassa. Hän on pedofiili, joka on kiinnostunut erityisesti Chrisistä. Ääntää s-kirjaimen viheltämällä, sekä tällä on hyvin korkea ääni. Kävelee rollaattorin ja joskus kävelykepin avulla. Hänellä on halvaantunut koira Jesse. Eräs sarjan vakiovitseistä on Herbertin erikoiset tavat saada Chris kiinnostumaan myös tästä. | "To Love and Die in Dixie" |
| Mort Goldman | John G. Brennan | On apteekin omistava stereotyyppinen juutalainen mies. Erittäin pelokas, ja harkitsee tarkkaan mihin rahansa laittaa eikä tee mitään ilmaiseksi. Hänen vaimonsa Muriel on kuollut. Heillä on poika Neil. Hän kuuluu Peterin ystäväpiiriin. | "The Kiss Seen Around the World"" |
| Adam West | Adam West | Quahogin pormestari. Täysi hullu ja jatkuvasti harhainen, mutta hyväntahtoinen. Sarjan myöhemmillä tuotantokausilla naimisissa Loisin siskon Carolin kanssa. Kuolee myöhemmin ruudun ulkopuolella ääninäyttelijän kuoltua. | "Do and Die" |
| Thomas "Tom" Tucker | Seth MacFarlane | Television uutisankkuri. Usein puhuu töiden ulkopuolellakin ikään kuin juontaen. Hänen kanssaan toisena ankkurina oli ensin Diane Simmons ja myöhemmin Joyce Kinney. Tuckerilla on epämuodostunut poika nimeltään Jake. Oli hetken aikaa Peterin isäpuoli. |  |
| Joyce Kinney | Christine Lakin | On "Channel 5'"-televisiokanavan uusi uutisankkuri. Hän tuli Dianen tilalle. Joyce oli nuorena samassa koulussa Loisin kanssa. |  |
| Diane Simmons | Lori Alan | Oli "Channel 5"-televisiokanavan uutisankkuri. Diane yritti tappaa Loisin kerrottuaan hänelle tappaneensa muita sarjan hahmoja, kuten Murielin. Hän kuitenkin kuoli Stewien ampumaan luotiin. Dianen paikan uutisissa korvasi Joyce Kinney. |  |
| Tricia Takanawa | Alex Borstein | On "Channel 5"-kanavan aasialaistaustainen reportteri. Puhuu vahvalla japanilaisella korostuksella ja monotoonisella äänellä. Trician äiti, Irene Takanawa, on tiukka ja arvostelee hänen uraansa reportterina jatkuvasti. |  |
| Oliver "Ollie" Williams | Phil LaMarr | On "Channel 5"-kanavan sääennustaja, joka puhuu hyvin nopeasti ja aggressiivisesti. Eräässä jaksossa vihjataan, että alkoholilla olisi osuutta hänen puhetyyliinsä. |  |
| Angela | Carrie Fisher | Oli Peterin esimies panimolla. Angela oli hetken ihastunut Peteriin, haluten tämän kanssa sänkyyn. Kaudella 17 paljastetaan Angelan kuolleen uimalla liian nopeasti syömisen jälkeen. Tämä siksi, että hahmon ääninäyttelijä Carrie Fisher kuoli vuonna 2016. |  |
| Ernie | Danny Smith | On Peterin kanssa aika ajoin tappeluun joutuva iso kana. Tappelu syntyi, kun Ernie antoi Peterille vanhentuneen alennuskupongin lähikauppaan. |  |
| Kevin Swanson | Seth MacFarlane, Scott Grimes | On Joen ja Bonnien 25-vuotias poika. Irakissa palvellut sotilas, ja esiintyi sarjan alussa muutamissa jaksoissa. Jaksossa ''Stew-Roids'' Joe paljastaa että Kevin kaatui Irakissa, mikä paljastuu lopulta huijaukseksi. |  |
| Jake Tucker | Seth MacFarlane | On Tomin teini-ikäinen poika. Hänen huomattavin näkyvin piirteensä on väärinpäin olevat kasvot. |  |
| Muriel Goldman | Nicole Sullivan | Oli Mortin vaimo ja Neilin äiti. Hän kuoli yhdeksännen kauden erikoisjaksossa Diane Simmonsin puukotettua häntä. |  |
| Neil Goldman | Seth Green | Mortin ja Murielin nörttimäinen poika, Chrisin paras ja ainoa ystävä. On ihastunut Megiin, joka ei pidä hänestä. |  |
| Bruce | Mike Henry | Rauhallisella ja empaattisella äänellä puhuva viiksekäs mies, jolla on paljon eri ammatteja. Hänellä on Jeffery-niminen poikaystävä. |  |
| Tohtori Elmer Hartman | Seth MacFarlane | On Griffinien puoskaroiva perhelääkäri. Joutuu välillä jopa kysymään potilailtaan apua työnsä hoitamiseen. Usein vitsailee ja puhuu aiheen vierestä vastaanotollaan ja suorittaa usein hyvin kyseenalaisia ja harkitsemattomia toimenpiteitä. |  |
| Consuela | Mike Henry | Latinotaustainen meksikolainen sisäkkö, puhuu huonosti englantia ja kieltäytyy usein tekemästä asioita. Consuelalla on suuri perhe. |  |
| Horace | John Brennan | The Drunken Clam -baarin omistaja. Hänen kuoltuaan omistajaksi tuli Jerome. |  |
| Seamus | Seth MacFarlane | Vanha merimies, jolla on kaksi puujalkaa ja kaksi puukättä. |  |
| Ida Davis (aiemmin Daniel Quagmire) | Seth MacFarlane | Quagmiren sukupuolensa korjannut isä. Aiemmin hän työskenteli armeijan leivissä. Ida rakasteli Brianin kanssa sukupuolenvaihdoksen jälkeen, jonka vuoksi Glenn oli tappaa Brianin. | "Quagmire's Dad" |
| Jillian Russell-Wilcox | Drew Barrymore | On Brianin yksi pitkäaikaisimmista tyttöystävistä, mutta ovat sittemmin eronneet. Tyhmä kuin saapas, mutta hurmaa ulkonäöllään miehen kuin miehen. |  |
| Carl | H.Jon Benjamin | On läheisen bensa-aseman omistaja. On nähnyt lähestulkoon kaikki maailman elokuvat ja puhuu vain niistä. |  |
| Jerome | Kevin Michael Richardson | On Loisin entinen poikaystävä, josta tulee paikallisen baarin omistaja edellisen omistajan Horacen kuollessa. |  |
| Derek Wilcox | John Viener | Oli Jillianin mies. Lähes täydellinen herrasmies, josta Brian ei juurikaan perustanut. Kuolee Dianen työntäessä tämän alas parvekkeelta. |  |
| Olivia Fuller | Rachael MacFarlane | On suosittu lapsitähti. Olivia esiintyi ja seurusteli Stewien kanssa, mutta he erosivat nopeasti. Eron jälkeen Stewie yritti polttaa Olivian ja hänen uuden poikaystävänsä, jättäen heidät kuolemaan. Olivia palasi kaudella 16 yhden jakson ajaksi. |  |
| Rasvattu kuuro-tyyppi (engl. Greased-up Deaf Guy) | Mike Henry | On rasvassa uitettu, kuuro mies joka puhuu korkealla äänellä hyppien paikasta toiseen. Hän oli alkujaan kiireinen bisnesmies, joka osui räjähtävän öljyrekan tielle kuuroutuen ja ilmeisesti seoten. |  |